Kivinjari cha simu

Kivinjari cha simu (pia: kidurusu cha simu) ni programu inayoruhusu mtu kuvinjari tovuti kwenye simujanja, PDA, au kishikwambi (tablet). Kivinjari hiki kimebuniwa kwa namna inayowezesha kurasa za mtandao kuonekana vizuri kwenye skrini ndogo za vifaa vya mkononi.

Baadhi ya vivinjari vya simu, hasa vile vya zamani, viliundwa kuwa vyepesi na vyenye matumizi madogo ya kumbukumbu na data ili kuweza kufanya kazi kwenye simu zenye uwezo mdogo wa kuhifadhi data na kasi ya mtandao isiyo kubwa. Simu ndogo za zamani zilikuwa na vivinjari vilivyopunguzwa uwezo wake, lakini simu nyingi za kisasa zina vivinjari kamili vinavyoweza kushughulikia teknolojia mpya za mtandao kama CSS 3, JavaScript, na Ajax.

Tovuti zilizobuniwa kufanya kazi vizuri kwenye vivinjari vya simu zinajulikana kama “mtandao wa simu.” Kwa sasa, zaidi ya 75% ya tovuti zinajulikana kuwa rafiki kwa simu kwa kutambua maombi yanayotoka kwenye vifaa vya mkononi na kuunda toleo linalofaa skrini ya kifaa hicho na kiolesura cha kugusa.

Viungo vya nje
W3C Mobile Web Initiative — “The Mobile Web Initiative's goal is to make browsing the Web from mobile devices a reality”, explains Tim Berners-Lee, W3C Director and inventor of the Web.
Compact HTML for Small Information Appliances — W3C NOTE 9 February 1998
Open Mobile Alliance
Blackberry Browser Developer site

Jamii:Teknolojia